**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РЕДА ЗА СПИРАНЕ, ПРЕСТОЙ И ПАРКИРАНЕ НА ПЪТНИ ПРЕВОЗНИ СРЕДСТВА НА ТЕРИТОРИЯТА НА ГРАД ПЛОВДИВ**  (приета с Решение № 14, взето с Протокол № 1 от 19. 01. 2012 г.; Изм. и доп. с Р. №99 , Пр. № 5 от 15.03.2012г; Изм. и доп. с Р. №245 , Пр. № 12 от 28.06.2012г; Изм. и доп. с Р. №395 , Пр. № 16 от 27.09.2012г); (Изм. и доп. с Р. №445 , Пр. № 23 от 18.12.2013г.); (Изм. и доп. с Р. №289 , Пр. № 15 от 11.09.2014г.); (Изм. и доп. с Р. №124 , Пр. № 8 от 23.04.2015г.;Изм. и доп. с Р. №195 , Пр. № 11 от 04.06.2015г.; Изм. и доп. с Р. №224 , Пр. № 12 от 18.06.2015г.; Изм. и доп. с Р. №335 , Пр. № 14 от 27.08.2015г.; Изм. и доп. с Р. № 157 , Пр. № 6 от 14.04.2016г.; Изм. и доп. с Р. № 205 , Пр. № 7 от 17.05.2016г.; Изм. и доп. с Р. № 400 , Пр. № 15 от 13.09.2016г.; Изм. и доп. с Р. № 245 , Пр. № 14 от 27.07.2017г.;)

**Вносител: инж. Иван Тотев – Кмет на Община Пловдив** ***Проект***

*Съгласно чл. 26, ал. 4 от Закона за нормативните актове, в законоустановения срок от 30 дни, Община Пловдив чрез настоящото публикуване за обществена консултация, се предоставя възможност на заинтересованите лица да направят своите предложения и становища по проекта на Наредбата на е-mаil адрес:* *pno@abv.bg* *или в деловодството на Община Пловдив, пл.”Стефан Стамболов” № 1.*

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РЕДА ЗА СПИРАНЕ, ПРЕСТОЙ И ПАРКИРАНЕ НА ПЪТНИ ПРЕВОЗНИ СРЕДСТВА НА ТЕРИТОРИЯТА НА ГРАД ПЛОВДИВ**

 Причините, които налагат приемането на Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив, са следните:

На територията на Община Пловдив действат местни правила и подзаконова нормативна уредба относно въпроса - кои участъци от пътната мрежа на територията на Община Пловдив попадат в обхвата на зоните за разрешено платено краткотрайно паркиране (Синя зона и Зелена зона).

Съгласно чл.19, ал.1, т.2 от Закона за пътищата /ЗП/, общинските пътища се управляват от кметовете на съответните общини. По аргумент от разпоредбата на параграф 1, т.1 от Наредба №1 за организиране на движението по пътищата /обн. ДВ бр.13/10.02.2001 год./, издадена от МРРБ, на основание чл.3, ал.3 от Закона за движение по пътищата /ЗДвП/, кметовете на съответните общини са и стопани на пътя. Изхождайки от посоченото и предвид разпоредбата на чл.19, ал.1, т.2 и ал.2, т.5 от Закона за пътищата, се налага обоснованият извод, че осигуряването на общественото ползване на пътищата чрез регулиране и контрол на автомобилното движение попада в правомощията на собственика или администрацията, управляваща пътя.

На основание цитираната по-горе законова уредба и отчитайки нарастващата необходимост от създаване на ефективна организация на паркирането и мобилността на територията на град Пловдив, която се развива изключително динамично, може да се обобщи, че приемането на промените, измененията и допълненията в Наредбата биха довели до ограничаването на случаи на паркиране на МПС върху тротоари и други забранени площи в посочената градска зона.Ще се защити сигурността на пешеходците и ще се запази идентичността и частта от уникалното културно наследство на града в посочената част на града.

**Изменението за настоящите промени в подзаконовия нормативен акт се налага и с оглед уеднаквяването на нормативната уредба с глобите и санкциите въведени в Закона за движение по пътищата.**

Предвид изложеното считам, че следва да бъде извършена промяна в следните текстове на Наредбата за реда за спиране, престой и паркиране на пътни превозни средства на територията на Община Пловдив:

**§ 1. Да се измени текста на чл. 17, ал. 1** от Наредбата, като същия добива следния вид:

**(1)** Собственици или ползватели на МПС, с адресна регистрация в обхвата на „Синя зона“ и собственици на МПС, с постоянен адрес в обхвата на „Зелена зона“, или на които адресната регистрация попада в пешеходни зони в близост до зоната за кратковременно паркиране, имат право да паркират в тази зона на основание издаден пропуск за платено преференциално паркиране.

**§ 2. Създава се нова алинея 9 на чл. 17 със следното съдържание:**

**(9)** Назначеният помощен орган, с функции по одобряване или отхвърляне на исканията за издаване на пропуски по реда на настоящия член на Наредбата, преценява обстоятелствата и взема мотивирано решение за одобряване, отказ или издаване на пропуск за конкретни улици в близост до мястото, на което местодомува ППС на правоимащия. Решението се одобрява от Кмета на Община Пловдив или упълномощено от него лице.

**§ 3. Създава се нова алинея 10 на чл. 17 със следното съдържание:**

**(10)** При постъпване на заявление за издаване на пропуск за паркиране по местодомуване за улици от първостепенната улична мрежа, комисията задължително разглежда документите и с оглед обстоятелствата, взима решение заодобряване, отказ или издаване на пропуск за конкретни улици в близост до мястото, на което местодомува ППС на правоимащия.

**§ 4. Да се измени чл. 31, т. 1 и т. 2** от Наредбата, като същите добиват следния вид:

**1.** Е блокирано с техническо средство тип скоба по чл. 167, ал. 2, т. 2 от ЗдвП в съответната зона за почасово платено паркиране и не е освободено до края на работното време на съответната зона.

**2**. В случаите на неправомерно паркиране върху специално обозначено място за паркиране на лица с увреждания и при неправомерно паркиране върху място, обозначено за паркиране с режим „служебен абонамент.

**§ 5. Да се измени чл. 43, ал. 3, ал. 4 и ал. 5** от Наредбата, като същите добиват следния вид:

**Чл. 43.**

**(3)** На нарушителите на забраната на чл. 4, ал. 3 и ал. 4, чл. 5, чл. 6, ал. 2, чл. 7, ал. 1 и чл. 8 от настоящата Наредба, се налага глоба в размер на 50 (петдесет) лева.

**(4)** На водач, нарушил разпоредбата на чл. 4, ал. 1, т. 1, т. 2, т. 3, т. 5, т. 6 и т. 7 и чл. 4, ал. 2, т. 1, т. 2 и т. 5, чл. 4а и чл. 4б от настоящата Наредба, се налага глоба в размер на 20 (двадесет) лв.

**(5)** На водач, нарушил разпоредбата на чл. 4, ал. 1, т. 4, чл. 4, ал. 2, т. 3 от настоящата Наредба, се налага глоба в размер на 50 (петдесет) лв.

При изработването на проекта на Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – необходимо е приемането на Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив с оглед необходимостта от синхронизиране на текстовете на Наредбата с нормативните актове от по-висока степен, както и с тези на европейското законодателство.

**Принцип на обоснованост** – съответствие със Закон за пътищата и Закон за движение по пътищата.

**Принципите на предвидимост и откритост** са спазени – проектът с мотивите е публикуван на официалния сайт на община Пловдив за становища и предложения от заинтересованите групи.

**Принципът на съгласуваност** – проектът с мотивите, чрез сайта на община Пловдив, публично са предоставени на заинтересованите групи, като в настоящето предложение са взети предвид направените становища от проведени дискусии в състава на общинската администрация.

**Принципът на субсидиарност, пропорционалност и стабилност** - чрез Наредбата за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив ще се измени и допълни Наредбата за реда за спиране, престой и паркиране на пътни превозни средства на територията на Община Пловдив и наредбата ще съответства на нормативните актове от по- висока степен.

**Цел на Наредбата**

Чрез предлаганите промени се цели обединяването на нормите, които уреждат местните правила, относно зоните на регулирано паркиране. По този начин се цели намаляване натовареността на зони, които се характеризират с интензивен трафик и близост до множество обществени и жилищни сгради, както и ограничаването на случаи на паркиране на МПС върху тротоари и велоалеи.

Оптималното управление на трафика ще допринесе и за изпълняване на целите на „Програмата за опазване на околната среда на Община Пловдив”.

**Финансови средства, необходими за прилагането на Наредбата**

За прилагане на измененията и допълнения в Наредбата за реда за спиране, престой и паркиране на пътни превозни средства на територията на Община Пловдив не е необходимо разходването на бюджетни средства.

**Очаквани резултати**

# Изменението на Наредбата ще допринесе и за осъществяването на по-ефективен контрол за съблюдаване на законовите и подзаконови изисквания във връзка със спирането, престоя и паркирането на пътни превозни средства /ППС/ на територията на град Пловдив. Законосъобразност на подзаконовия нормативен акт.

**Анализ за съответствие с правото на Европейския съюз**

Предлаганото изменение на Наредбата за реда за спиране, престой и паркиране на пътни превозни средства на територията на Община Пловдив е в съответствие с нормативните актове от по-висока степен, както и с тези на европейското законодателство.

Проектът на нормативния акт - Наредба за изменение и допълнение на Наредба за реда за спиране, престой и паркиране на пътни превозни средства на територията на Община Пловдив е публикуван на официалната страница на Община Пловдив на 25.09.2017г.

След изтичането на законовия 30 дневен срок ще бъдат взети в предвид всички предложени промени по проекта на Наредба за реда за спиране, престой и паркиране на пътни превозни средства на територията на Община Пловдив, като същите ще бъдат оповестени от вносителя преди приемането на Наредбата от Общински съвет Пловдив.

В изпълнение на изискванията на ЗНА е извършена предварителна оценка на въздействието на проекта на подзаконовия нормативен акт

Проектът на подзаконовия нормативен акт е публикуван на официалната страница на Община Пловдив на 25.09.2017г.

С публикуването на проекта са прикачени и документите, съпътстващи обществената консултация.

**Правни основания:** чл.21,ал.1,т.23 и ал.2 от ЗМСМА, чл. 8 от ЗНА и чл. 23, във връзка с чл.19, ал.1, т.2 и ал.2, т.5 от Закона за пътищата и чл. 3, ал. 3, чл. 98, ал. 1 и ал. 2 и чл. 171, т. 5, буква „г” от Закона за движението по пътищата, при спазване на изискванията на чл. 75-79 от АПК, във връзка с чл. 11, ал.3, чл.15, ал.1, чл.26 и чл. 28, ал. 1 и ал. 2 от ЗНА.

**Фактически основания:** Необходимостта от синхронизиране на текстовете на Наредбата с нормативните актове от по-висока степен, както и с тези на европейското законодателство.

**ПРОЕКТ ЗА РЕШЕНИЕ:**

**І.** Приема Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив, както следва:

**§ 1. Да се измени текста на чл. 17, ал. 1** от Наредбата, като същия добива следния вид:

**(1)** Собственици или ползватели на МПС, с адресна регистрация в обхвата на „Синя зона“ и собственици на МПС, с постоянен адрес в обхвата на „Зелена зона“, или на които адресната регистрация попада в пешеходни зони в близост до зоната за кратковременно паркиране, имат право да паркират в тази зона на основание издаден пропуск за платено преференциално паркиране.

**§ 2. Създава се нова алинея 9 на чл. 17 със следното съдържание:**

**(9)** Назначеният помощен орган, с функции по одобряване или отхвърляне на исканията за издаване на пропуски по реда на настоящия член на Наредбата, преценява обстоятелствата и взема мотивирано решение за одобряване, отказ или издаване на пропуск за конкретни улици в близост до мястото, на което местодомува ППС на правоимащия. Решението се одобрява от Кмета на Община Пловдив или упълномощено от него лице.

**§ 3. Създава се нова алинея 10 на чл. 17 със следното съдържание:**

**(10)** При постъпване на заявление за издаване на пропуск за паркиране по местодомуване за улици от първостепенната улична мрежа, комисията задължително разглежда документите и с оглед обстоятелствата, взима решение заодобряване, отказ или издаване на пропуск за конкретни улици в близост до мястото, на което местодомува ППС на правоимащия.

**§ 4. Да се измени чл. 31, т. 1 и т. 2** от Наредбата, като същите добиват следния вид:

**1.** Е блокирано с техническо средство тип скоба по чл. 167, ал. 2, т. 2 от ЗдвП в съответната зона за почасово платено паркиране и не е освободено до края на работното време на съответната зона.

**2**. В случаите на неправомерно паркиране върху специално обозначено място за паркиране на лица с увреждания и при неправомерно паркиране върху място, обозначено за паркиране с режим „служебен абонамент.

**§ 5. Да се измени чл. 43, ал. 3, ал. 4 и ал. 5** от Наредбата, като същите добиват следния вид:

**Чл. 43.**

**(3)** На нарушителите на забраната на чл. 4, ал. 3 и ал. 4, чл. 5, чл. 6, ал. 2, чл. 7, ал. 1 и чл. 8 от настоящата Наредба, се налага глоба в размер на 50 (петдесет) лева.

**(4)** На водач, нарушил разпоредбата на чл. 4, ал. 1, т. 1, т. 2, т. 3, т. 5, т. 6 и т. 7 и чл. 4, ал. 2, т. 1, т. 2 и т. 5, чл. 4а и чл. 4б от настоящата Наредба, се налага глоба в размер на 20 (двадесет) лв.

**(5)** На водач, нарушил разпоредбата на чл. 4, ал. 1, т. 4, чл. 4, ал. 2, т. 3 от настоящата Наредба, се налага глоба в размер на 50 (петдесет) лв.

**Преходни и заключителни разпоредби**

**§ 1.** Наредбата за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив(приета с Решение № 14, взето с Протокол № 1 от 19. 01. 2012 г.; Изм. и доп. с Р. №99 , Пр. № 5 от 15.03.2012г; Изм. и доп. с Р. №245 , Пр. № 12 от 28.06.2012г; Изм. и доп. с Р. №395 , Пр. № 16 от 27.09.2012г); (Изм. и доп. с Р. №445 , Пр. № 23 от 18.12.2013г.); (Изм. и доп. с Р. №289 , Пр. № 15 от 11.09.2014г.); (Изм. и доп. с Р. №124 , Пр. № 8 от 23.04.2015г.;Изм. и доп. с Р. №195 , Пр. № 11 от 04.06.2015г.; Изм. и доп. с Р. №224 , Пр. № 12 от 18.06.2015г.; Изм. и доп. с Р. №335 , Пр. № 14 от 27.08.2015г.; Изм. и доп. с Р. № 157 , Пр. № 6 от 14.04.2016г.; Изм. и доп. с Р. № 205 , Пр. № 7 от 17.05.2016г.; Изм. и доп. с Р. № 400 , Пр. № 15 от 13.09.2016г.; Изм. и доп. с Р. № 245 , Пр. № 14 от 27.07.2017г.;) *влиза в сила от………………………..*

**§ 2.** Изпълнението на Наредбата се възлага на кмета на община Пловдив.

Предварителна оценка на въздействието на проект на Наредба за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив

|  |  |
| --- | --- |
| Елементи на оценката | Аргументация |
| Основания за иницииранена промени | Чрез предлаганите промени се цели обединяването на нормите, които урежда местните правила, относно зоните на регулирано паркиране. По този начин се цели намаляване натовареността на зони, които се характеризират с интензивен трафик и близост до множество обществени и жилищни сгради, както и ограничаването на случаи на паркиране на МПС върху тротоари и велоалеи.Оптималното управление на трафика ще допринесе и за изпълняване на целите на „Програмата за опазване на околната среда на Община Пловдив”. |
| Заинтересовани групи | Заинтересованите и засегнатите групи от приемането на Наредбата за изменение и допълнение на Наредбата за реда за спиране, престой и паркиране на пътни превозни средства на територията на Община Пловдивса гражданите, физическите и юридическите лица, ползващи услугите на община Пловдив, както и общинските структури, като се очаква в глобален мащаб положително въздействие върху горепосочените обществени отношения. |
| Анализ на разходи иползи | 1. Няма предвидено разходване на бюджетни средства за прилагане на инициираните промени в Наредбата за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив.

2) Очакваните ползи от инициираните промени в Наредбата за изменение и допълнение на Наредбата за реда за спиране, престой и паркиране на пътни превозни средства на територията на Община Пловдивса свързани с усъвършенстване на нормативната уредба с местно значение и прецизиране на разпоредбите на наредбата. |
| Административна тежест  | Административната тежест ще бъде намалена.  |
| Въздействие върху нормативната Уредба | -синхронизиране на текстовете на Наредбата с нормативните актове от по-висока степен, както и с тези на европейското законодателство;-усъвършенстване на нормативната уредба с местно значение и прецизиране на разпоредбите на наредбата. |

**Приложения:**

**1.** *Мотиви за конкретна необходимост от приемане на Наредбата за изменение и допълнение на Наредбата за реда за спиране, престой и паркиране на пътни превозни средства на територията на Община Пловдив.*